钦定古今图书集成/明伦汇编/氏族典/第245卷 > 张九思
## 钦定古今图书集成/明伦汇编/氏族典/第245卷 > 张九思

按《金史张九思传》：“九思字全行，锦州人。皇统初，补行
台省女直译史，除同知易州事，三迁亳州防御使。归
德尹刘仲延受宋国岁贡于泗州，九思副之，私馈不
受。自大理评事再迁大理少卿，改工部郎中，大兴少
尹，同知中都都转运使事，转刑部侍郎，改工部。九思
所守清约，然急于进取，一切以功利为务，率意任情”，
不恤百姓。转御史中丞。九思男若拙为尚书省令史，
冒填诏敕，事觉亡命。张汝弼奏其事，免官，捕若拙。九
思闻命惶惧，因感疾卒。